|  |  |
| --- | --- |
| **บทที่ 1 บทนำ** | **ความเป็นมาและความสำคัญ** |

**1.1 ความเป็นมาและความสำคัญ**

กองทุนคุ้มครองเด็กจัดตั้งขึ้นตามพระราชบัญญัติคุ้มครองเด็ก พ.ศ. 2546 หมวด 8 โดย การตราพระราชบัญญัติฯ ดังกล่าวขึ้น เพื่อปรับปรุงประกาศของคณะปฏิวัติ ฉบับที่ 132 ลงวันที่ 22 เมษายน พ.ศ.2515 และประกาศของคณะปฏิวัติ ฉบับที่ 294 ลงวันที่ 27 พฤศจิกายน พ.ศ. 2515 ในเรื่องรายละเอียดเกี่ยวกับวิธีการสงเคราะห์ การคุ้มครองสวัสดิภาพ และส่งเสริมความประพฤติเด็ก ให้เหมาะสมกับสภาพสังคมปัจจุบัน การกำหนดขั้นตอนและปรับปรุงวิธีการปฏิบัติ ต่อเด็กให้เหมาะสมยิ่งขึ้น เพื่อให้เด็กได้รับการอุปการะ เลี้ยงดู อบรมสั่งสอน และมีพัฒนาการที่เหมาะสม อันเป็นการส่งเสริมความมั่นคงของสถาบันครอบครัว รวมทั้งป้องกันมิให้เด็กถูกทารุณกรรม ตกเป็นเครื่องมือ ในการแสวงหาประโยชน์โดยมิชอบ หรือถูกเลือกปฏิบัติโดยไม่เป็นธรรม และปรับปรุงวิธีการส่งเสริมความร่วมมือในการคุ้มครองเด็กระหว่างหน่วยงานของรัฐและเอกชน ให้เหมาะสมยิ่งขึ้น สอดคล้องกับรัฐธรรมนูญแห่งราชอาณาจักรไทย พ.ศ. 2540 แผนพัฒนาเศรษฐกิจและสังคมแห่งชาติ และอนุสัญญาว่าด้วยสิทธิเด็ก โดยคำนึงถึงสภาพสังคมในปัจจุบัน ซึ่งมีผลบังคับใช้ในวันที่ 30 มีนาคม พ.ศ. 2547

วัตถุประสงค์หลักในการจัดตั้งกองทุนคุ้มครองเด็กเพื่อทำหน้าที่เป็นแหล่งทุนในการให้ ความช่วยเหลือเด็กและครอบครัวที่ประสบปัญหาความเดือดร้อน นอกจากนี้ ยังเป็นหน่วยสนับสนุน การดำเนินงานด้านเด็กให้แก่องค์กรภาคเอกชน หน่วยงานภาครัฐ ที่ขาดแหล่งทุนในการทำงานและ ทำหน้าที่เป็นแหล่งทุนเสริมสำหรับหน่วยงานภาครัฐ ในกรณีที่ไม่ได้รับการจัดสรรงบประมาณหรือได้รับ แต่ไม่เพียงพอเพื่อให้การดำเนินงานเกิดความคล่องตัว

จากเจตนารมณ์การจัดตั้งดังกล่าวกองทุนฯ จึงถือว่ากองทุนฯ เป็นกลไกสำคัญที่รัฐบาลจัดตั้งขึ้นเพื่อให้เด็กได้รับการช่วยเหลือและคุ้มครองสวัสดิภาพอย่างแท้จริง อีกทั้งยังเป็นเครื่องมือสำคัญของการสร้างความร่วมมือในการทำงานร่วมกันของทุกภาคส่วน ไม่ว่าจะเป็นองค์กรภาคเอกชน หน่วยงานภาครัฐ และท้องถิ่น ให้เกิดการบูรณาการในการทำงานเพื่อให้สามารถเข้าถึงกลุ่มเป้าหมายได้ครอบคลุมทั่วถึงมากยิ่งขึ้นอีกด้วย

การบริหารจัดการกองทุนคุ้มครองเด็กได้มีการกำหนดคณะกรรมการออกเป็น 4 ชุดเพื่อทำหน้าที่ในการบริหารจัดการกองทุนให้เกิดประสิทธิผลและประสิทธิภาพ อันประกอบด้วย

1) คณะกรรมการบริหารกองทุนคุ้มครองเด็ก ประกอบด้วย ปลัดกระทรวงการพัฒนาสังคมและความมั่นคงของมนุษย์ เป็นประธานกรรมการ ปลัดกระทรวงมหาดไทย ปลัดกระทรวงศึกษาธิการ ผู้แทน สำนักงบประมาณ ผู้แทนกรมบัญชีกลาง และผู้ทรงคุณวุฒิ ซึ่งคณะกรรมการแต่งตั้งไม่เกิน สามคน ในจำนวนนี้ ต้องเป็นผู้แทนจากภาคเอกชนซึ่งเกี่ยวข้องกับงานด้านสวัสดิการเด็กอย่างน้อย หนึ่งคนเป็นกรรมการ และให้รองปลัดกระทรวงการพัฒนาสังคมและความมั่นคงของมนุษย์ ซึ่งปลัดกระทรวงมอบหมายเป็นกรรมการและเลขานุการ โดยมีอำนาจหน้าที่บริหารกองทุนให้เป็นไปตามระเบียบที่คณะกรรมการกำหนด พิจารณาอนุมัติ การจ่ายเงิน เพื่อการสงเคราะห์ คุ้มครองสวัสดิภาพและส่งเสริมความประพฤติเด็ก รวมทั้งครอบครัว และครอบครัวอุปถัมภ์ของเด็ก ตามระเบียบ ที่คณะกรรมการกำหนดหรือตามคำสั่งศาล และรายงานสถานะการเงินและการบริหารกองทุนต่อคณะกรรมการ

2) คณะกรรมการติดตามและประเมินผลการดำเนินงานกองทุน ประกอบด้วย ประธานกรรมการ และกรรมการผู้ทรงคุณวุฒิซึ่งคณะกรรมการแต่งตั้งจากผู้ซึ่งมีความรู้ความสามารถ และประสบการณ์ด้านการเงิน การสวัสดิการเด็ก และการประเมินผล และให้รองปลัดกระทรวง การพัฒนาสังคมและความมั่นคงของมนุษย์ ซึ่งปลัดกระทรวงมอบหมายเป็นกรรมการและเลขานุการ โดยมีอำนาจหน้าที่ติดตาม ตรวจสอบ และประเมินผล การดำเนินงานของกองทุน รายงานผล การปฏิบัติงานพร้อมทั้งข้อเสนอแนะต่อคณะกรรมการ รวมทั้งมีอำนาจเรียกเอกสารหรือหลักฐาน ที่เกี่ยวข้องกับกองทุนจากบุคคลใดหรือเรียกบุคคลใดมาชี้แจงข้อเท็จจริง เพื่อประกอบการพิจารณาประเมินผล

3) คณะอนุกรรมการพิจารณากลั่นกรองโครงการที่ขอรับการสนับสนุนจากกองทุนคุ้มครองเด็ก ประกอบด้วย รองปลัดกระทรวงการพัฒนาสังคมและความมั่นคงของมนุษย์ เป็นประธานอนุกรรมการ หัวหน้าผู้ตรวจราชการกระทรวงการพัฒนาสังคมและความมั่นคงของมนุษย์ เป็นรองประธานอนุกรรมการ ผู้แทนจากหน่วยงานภาครัฐ ผู้แทนจากองค์กรภาคเอกชน และผู้ทรงคุณวุฒิ เป็นอนุกรรมการ และให้ผู้อำนวยการกองบริหารกองทุน เป็นอนุกรรมการและเลขานุการ โดยมีอำนาจหน้าที่ตรวจสอบ กลั่นกรองและพิจารณาให้ความเห็นต่อโครงการที่ขอรับการสนับสนุนจากกองทุนคุ้มครองเด็ก เพื่อประกอบการพิจารณาของคณะกรรมการบริหารกองทุน

4) คณะอนุกรรมการบริหารกองทุนคุ้มครองเด็ก โดยในส่วนของกรุงเทพมหานคร ประกอบด้วย ผู้อำนวยการสำนักงานการสงเคราะห์และสวัสดิภาพสังคม เป็นประธานอนุกรรมการ ผู้แทนจากหน่วยงานภาครัฐ ผู้ทรงคุณวุฒิซึ่งผู้อำนวยการสำนักงานการสงเคราะห์สวัสดิภาพสังคมแต่งตั้งไม่เกินสามคนเป็นอนุกรรมการ และให้นักสังคมสงเคราะห์ กลุ่มงานสงเคราะห์และพิทักษ์เด็ก ซึ่งผู้อำนวยการสำนักงานการสงเคราะห์และสวัสดิภาพสังคมมอบหมาย เป็นอนุกรรมการและเลขานุการ ในส่วนของจังหวัด 77 จังหวัด ประกอบด้วย ผู้ว่าราชการจังหวัด หรือผู้ที่ได้รับมอบหมายจาก ผู้ว่าราชการจังหวัด เป็นประธานอนุกรรมการ ผู้แทนจากหน่วยงานภาครัฐ ผู้ทรงคุณวุฒิซึ่งผู้ว่าราชการจังหวัดแต่งตั้งไม่เกินสามคน เป็นอนุกรรมการ และให้พัฒนาสังคมและความมั่นคงของมนุษย์จังหวัด เป็นอนุกรรมการและเลขานุการ โดยคณะอนุกรรมการฯ ชุดนี้ มีอำนาจหน้าที่บริหารกองทุนคุ้มครองเด็กในจังหวัดให้เป็นไปตามกฎหมาย ระเบียบ ประกาศและหลักเกณฑ์ ที่เกี่ยวข้องพิจารณาและอนุมัติจ่ายเงินเพื่อการสงเคราะห์ คุ้มครองสวัสดิภาพ และส่งเสริมความประพฤติเด็ก รวมทั้งครอบครัว ครอบครัวอุปถัมภ์ของเด็กในกรณีคำขอเป็นรายบุคคล และคำสั่งศาล รวมทั้งพิจารณาและอนุมัติจ่ายเงินเพื่อสนับสนุนโครงการของหน่วยงานภาครัฐและองค์กรภาคเอกชนที่ขอรับเงินสนับสนุนไม่เกินโครงการละ 150,000.00 บาท (หนึ่งแสนห้าหมื่นบาทถ้วน) และพิจารณาอนุมัติเปลี่ยนแปลงรายละเอียด ของโครงการที่ได้รับการอนุมัติจากกองทุนคุ้มครองเด็กแล้ว รวมทั้งรายงานสถานะการเงินและการบริหารกองทุนคุ้มครองเด็กในจังหวัด ให้คณะกรรมการคุ้มครองเด็กกรุงเทพมหานคร/จังหวัด และคณะกรรมการบริหารกองทุนคุ้มครองเด็กเพื่อทราบหรือพิจารณาในทุกสองเดือน

การบริหารจัดการของคณะกรรมการทั้ง 3 ชุด ดำเนินการภายใต้แนวทางของคณะกรรมการคุ้มครองเด็กแห่งชาติ โดยมีสำนักงานเลขานุการคณะกรรมการคุ้มครองเด็กแห่งชาติ ทำหน้าที่เป็นเลขานุการ ประกอบด้วย คณะกรรมการบริหารกองทุนคุ้มครองเด็ก คณะกรรมการติดตามและประเมินผลการดำเนินงานของกองทุนคุ้มครองเด็ก คณะกรรมการคุ้มครองเด็กกรุงเทพมหานครหรือคณะกรรมการคุ้มครองเด็กจังหวัด 76 จังหวัด และคณะกรรมการบริหารกองทุนคุ้มครองเด็ก ได้แต่งตั้งคณะอนุกรรมการ 2 ชุด ได้แก่ คณะอนุกรรมการพิจารณากลั่นกรองโครงการที่ขอรับการสนับสนุนจากกองทุนคุ้มครองเด็ก คณะอนุกรรมการบริหารกองทุนคุ้มครองเด็กกรุงเทพมหานคร/จังหวัด 76 จังหวัด ซึ่งมีอำนาจหน้าที่ตามที่คณะกรรมการบริหารกองทุนคุ้มครองเด็กมอบหมาย ดังแผนภาพโครงสร้างของกองทุนคุ้มครองเด็ก

**คณะกรรมการคุ้มครองเด็กแห่งชาติ**

สำนักงานเลขานุการคณะกรรมการคุ้มครองเด็กแห่งชาติ

คณะกรรมการติดตาม

และประเมินผล

คณะกรรมการคุ้มครองเด็กกรุงเทพมหานคร / จังหวัด

คณะกรรมการ

บริหารกองทุน

ส่วนกลาง

คณะอนุกรรมการพิจารณา

กลั่นกรองโครงการฯ

กองบริหารกองทุน

**หน่วยดำเนินงานกองทุน**

ส่วนภูมิภาค (แล้วแต่กรณี)

สำนักงานพัฒนาสังคมและความมั่นคง

ของมนุษย์จังหวัด 77 จังหวัด

คณะอนุกรรมการบริหารกองทุนคุ้มครองเด็ก

- กรุงเทพมหานคร

- จังหวัด 77 จังหวัด

สำนักพัฒนาสังคม

กรุงเทพมหานคร

**แผนภาพที่ 1 โครงสร้างของกองทุนคุ้มครองเด็ก**

การทำงานเพื่อสนองตอบต่อเจตนารมณ์ของพระราชบัญญัติคุ้มครองเด็ก พ.ศ. 2546 พบว่า มีผู้มีส่วนได้ส่วนเสียทางตรงและทางอ้อมของกองทุนคุ้มครองเด็ก ซึ่งผู้มีส่วนได้ส่วนเสียทางตรง ประกอบด้วย

1) เด็ก ครอบครัว และครอบครัวอุปถัมภ์ของเด็ก

2) คณะกรรมการและคณะอนุกรรมการที่เกี่ยวข้อง ได้แก่ คณะกรรมการคุ้มครองเด็กแห่งชาติ คณะกรรมการคุ้มครองเด็กกรุงเทพมหานคร/จังหวัด คณะกรรมการบริหารกองทุน คณะกรรมการติดตามและประเมินผลการดำเนินงานกองทุน และคณะอนุกรรมการบริหารกองทุนคุ้มครองเด็กกรุงเทพมหานคร/จังหวัด

3) เจ้าหน้าที่ผู้ปฏิบัติงานกองทุน ได้แก่ ส่วนกลาง – กองบริหารกองทุน สำนักพัฒนาสังคมกรุงเทพมหานคร และ ส่วนภูมิภาค – สำนักงานพัฒนาสังคมและความมั่นคงของมนุษย์จังหวัด

4) องค์กรภาคเอกชน / หน่วยงานภาครัฐที่ดำเนินการด้านเด็ก

ผู้มีส่วนได้ส่วนเสียทางตรงมีความคาดหวังต่อการดำเนินงานของกองทุนฯ คือ กองทุนคุ้มครองเด็ก สามารถช่วยเหลือบรรเทาความเดือดร้อนของกลุ่มเป้าหมายได้อย่างแท้จริง กองทุนฯ สามารถช่วยสร้างระบบและพัฒนากลไกการคุ้มครองเด็กให้ครอบคลุมทั่วประเทศ มีการประชาสัมพันธ์งานกองทุนคุ้มครองเด็กให้กว้างขว้างและทั่วถึง รวมทั้งมีช่องทางการประชาสัมพันธ์ที่หลากหลาย มีการอบรมให้ความรู้ต่างๆ ที่เป็นประโยชน์ อย่างต่อเนื่อง ภาคีเครือข่ายเข้ามามีบทบาทและมีส่วนร่วม ในการผลักดันขับเคลื่อนการดำเนินงานกองทุน และกองทุนมีกรอบทิศทางในการจัดสรรเงินกองทุน ที่ชัดเจน

สำหรับผู้มีส่วนได้ส่วนเสียทางอ้อม ประกอบด้วย สังคม รัฐบาล ประเทศ ซึ่งมีความต้องการหรือความคาดหวังของต่อการดำเนินงานกองทุน คือ เป็นวิธีการพัฒนาสังคมในรูปแบบหนึ่ง ควรมีความสอดคล้องกับนโยบายและยุทธศาสตร์กระทรวงฯ เพื่อตอบสนองการดำเนินงานด้านสังคมให้เกิดประสิทธิภาพและประสิทธิผล

อย่างไรก็ดี จากผลการดำเนินงานที่ผ่านมาพบว่า กองทุนฯ ยังไม่สามารถตอบสนองต่อพันธกิจและความคาดหวังดังกล่าวได้อย่างมีประสิทธิภาพทั้งด้านการใช้จ่ายเงินให้กระจายเงินสู่กลุ่มเป้าหมายและภาคีเครือข่ายได้อย่างทั่วถึงทุกพื้นที่ อีกทั้งยังไม่สามารถดำเนินการตามแผนการใช้จ่ายเงินที่กำหนดไว้ กอปรกับผลการประเมินผล การดำเนินงานกองทุนคุ้มครองเด็กของกรมบัญชีกลาง ตั้งแต่ปีงบประมาณ 2550 จนถึงปัจจุบัน พบว่า ความสำเร็จในการสนับสนุนการดำเนินงานเพื่อช่วยเหลือเด็กและครอบครัว มีคะแนนอยู่ในระดับปานกลาง โดยยังไม่สามารถดำเนินงานได้บรรลุผลตามเป้าหมายที่วางไว้

นอกจากนี้ สถานการณ์ทางสังคมด้านเด็ก ชี้ให้เห็นว่า การคุ้มครองเด็กมีนัยยะความหมาย ที่หลากหลาย มิใช่เพียงการให้การสงเคราะห์เด็กเท่านั้น หากแต่ยังต้องคำนึงถึงสวัสดิภาพ ความปลอดภัย และการพัฒนาเด็กให้เหมาะสมกับช่วงวัยและพัฒนาการที่จะไปสู่ประโยชน์สูงสุดของเด็กเป็นสำคัญ (In the Best Interest of the Child) ทำให้การคุ้มครองสวัสดิภาพเด็กจึงเป็นภารกิจที่มี ผู้ที่เกี่ยวข้องเป็นจำนวน ดังนั้น แนวทางการดำเนินงานดังกล่าวจึงจำเป็นต้องมีกรอบและทิศทาง การทำงานที่ชัดเจนร่วมกันระหว่างผู้ที่เกี่ยวข้อง

|  |  |
| --- | --- |
| **บทที่ 2 แนวคิดและ**  **การออกแบบการดำเนินงาน** | **แนวคิดเกี่ยวข้องการทบทวนแผนยุทธศาสตร์**  **กองทุนคุ้มครองเด็ก** |

**1. อนุสัญญาว่าด้วยสิทธิเด็ก (Convention on the Rights of the Child – CRC)**

อนุสัญญาว่าด้วยสิทธิเด็ก ประกอบด้วยบทบัญญัติ 54 ข้อ ได้แก่ เรื่องเกี่ยวกับสิทธิของเด็กโดยตรง ซึ่งเน้นหลักพื้นฐาน 4 ประการ และแนวทางในการตีความอนุสัญญาทั้งฉบับ ได้แก่

1) การห้ามเลือกปฏิบัติต่อเด็ก และการให้ความสำคัญแก่เด็กทุกคนเท่าเทียมกันโดย ไม่คำนึงถึงความแตกต่างของเด็กในเรื่องเชื้อชาติ สีผิว เพศ ภาษา ศาสนา ความคิดเห็นทางการเมือง ชาติพันธุ์ หรือสังคม ทรัพย์สิน ความทุพพลภาพ การเกิด หรือสถานะอื่น ๆ ของเด็ก หรือบิดามารดา หรือผู้ปกครองทางกฎหมาย ทั้งนี้เพื่อให้เด็กมีโอกาสที่เท่าเทียมกัน

2) การกระทำ หรือการดำเนินการทั้งหลายต้องคำนึงถึงประโยชน์สูงสุดของเด็กเป็นอันดับแรก

3) สิทธิในการมีชีวิต การอยู่รอด และการพัฒนาทางด้านจิตใจ อารมณ์ สังคม

4) สิทธิในการแสดงความคิดเห็นของเด็ก และการให้ความสำคัญกับความคิดเหล่านั้น

**2. พระราชบัญญัติคุ้มครองเด็ก พ.ศ.2546**

พระราชบัญญัติคุ้มครองเด็ก พ.ศ.2546 มาตรา 68 ให้รัฐบาลจัดสรรงบประมาณเพื่อจัดตั้งกองทุนขึ้นกองทุนหนึ่งในสำนักงานปลัดกระทรวงการพัฒนาสังคมและความมั่นคงของมนุษย์ เรียกว่า “กองทุนคุ้มครองเด็ก” เพื่อเป็นทุนใช้จ่ายในการสงเคราะห์ คุ้มครองสวัสดิภาพ และส่งเสริมความประพฤติเด็ก รวมทั้งครอบครัวและครอบครัวอุปถัมภ์ของเด็กตามพระราชบัญญัตินี้

**3. นโยบายคณะรักษาความสงบแห่งชาติ**

ในสาระสำคัญของคณะรักษาความสงบแห่งชาติ ได้กล่าวถึงประเด็นความสำคัญเกี่ยวกับการสร้างเสถียรภาพในทุกมิติ ทั้งด้านการเมือง ความมั่นคง เศรษฐกิจ สังคม และวัฒนธรรม เพื่อเปลี่ยนผ่านประเทศไทยไปสู่การปกครองในระบอบประชาธิปไตย อันมีพระมหากษัตริย์ทรงเป็นประมุขอย่างสมบูรณ์และยั่งยืน โดยได้รับความเชื่อมันจากทุกพวกทุกฝ่าย ประสานแนวคิด แสวงจุดร่วมของผู้ที่มีความเห็นแตกต่าง โดยมุ่งผลประโยชน์ของชาติเป็นหลัก ยกระดับการศึกษา สร้างมาตรฐานของการดำรงชีวิตของประชาชนในสังคมไทย ตามแนวทางปรัชญาของเศรษฐกิจพอเพียง ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข อย่างยั่งยืนตลอดไป

**4. แผนพัฒนาเศรษฐกิจและสังคมแห่งชาติ ฉบับที่ 11 (พ.ศ.2555 – 2559)**

ในการพัฒนาในระยะแผนพัฒนาเศรษฐกิจและสังคมแห่งชาติ ฉบับที่ 11(พ.ศ. 2555 – 2559) ประเทศไทยจะต้องเผชิญกับกระแสการเปลี่ยนแปลงที่สำคัญทั้งภายนอกและภายในประเทศ ที่ปรับเปลี่ยนเร็วและซับซ้อนมากยิ่งขึ้น เป็นทั้งโอกาสและความเสี่ยงต่อการพัฒนาประเทศ โดยเฉพาะ ข้อผูกพันที่จะเป็นประชาคมอาเซียนในปี 2558 จึงจำเป็นต้องนำภูมิคุ้มกันที่มีอยู่พร้อมทั้งเร่งสร้างภูมิคุ้มกันในประเทศให้เข้มแข็งขึ้นมาใช้ในการเตรียมความพร้อมให้แก่คน สังคม และระบบเศรษฐกิจ ของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม สามารถพัฒนาประเทศให้ก้าวหน้าต่อไปเพื่อประโยชน์สุขที่ยั่งยืนของสังคมไทยตามปรัชญาของเศรษฐกิจพอเพียง

“สร้างสังคมเป็นธรรมและเป็นสังคมที่มีคุณภาพ ทุกคนมีความมั่นคงในชีวิต ได้รับการคุ้มครองทางสังคมที่มีคุณภาพอย่างทั่วถึงและเท่าเทียม มีโอกาสเข้าถึงทรัพยากรและกระบวนการยุติธรรมอย่างเสมอภาค ทุกภาคส่วนได้รับการเสริมพลังให้สามารถมีส่วนร่วมในกระบวนการพัฒนา ภายใต้ระบบบริหารจัดการภาครัฐที่โปร่งใส เป็นธรรม”

สรุปได้ว่า แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 - 2559) มุ่งเน้นสร้างให้ทุกคนในสังคมได้รับความคุ้มครองจากสังคมที่มีคุณภาพ อย่างทั่วถึงและเท่าเทียม

|  |  |
| --- | --- |
| **บทที่ 3 การวิเคราะห์สภาพแวดล้อมกองทุนคุ้มครองเด็ก** | **🟊 สถานการณ์ด้านเด็ก**  **🟊 การวิเคราะห์สภาพแวดล้อมและปัจจัย**  **ที่เกี่ยวข้อง** |

**1. สถานการณ์ด้านเด็ก**

สถานการณ์ปัญหาด้านเด็ก พบว่ามี 10 ประเด็นสำคัญ ดังนี้

1. ปัญหาความรุนแรงในเด็ก ประเด็นปัญหาดังกล่าวกลุ่มได้ร่วมแลกเปลี่ยนความคิดเห็นว่า ความรุนแรงที่เกิดขึ้นสะท้อนให้เห็นจากการที่เด็กมีการทะเลาะวิวาท ตีกันในโรงเรียน หรือการสื่อสารผ่านคลิปต่างๆ ที่เรามักพบเห็น เช่น คลิปการตบตีกันของนักเรียนหญิง เป็นต้น

2. ปัญหาการตั้งครรภ์ก่อนวัยอันควร จุดเริ่มต้นของปัญหามาจากการมีเพศสัมพันธ์ก่อนวัย ควรนำมาสู่การตั้งครรภ์ที่ไม่พึงประสงค์ ปัญหาดังกล่าวมีแนวโน้มอายุของเด็กที่อยู่ในกลุ่มเสี่ยงของ การเกิดปัญหาลดน้อยลง และสถิติของการเกิดปัญหาที่เพิ่มสูงขึ้น การแก้ปัญหาเหล่านี้ต้องแก้อย่าง เป็นระบบ แม้จะมีความพยายามจากหลายหน่วยงานที่เกี่ยวข้องแต่ปัญหาดังกล่าวก็ยังดำรงอยู่

3. ปัญหาเด็กติดเกม รวมถึงการติดสื่อออนไลน์ต่างๆ ปัญหาเด็กติดเกมเป็นส่วนหนึ่งในสาเหตุที่นำมาสู่ปัญหาต่างๆ เช่น ปัญหาการใช้ความรุนแรง จากกรณีที่เป็นข่าว ซึ่งพบว่ามีบางรายที่ลงมือทำร้ายพ่อ แม่ พี่สาว เพราะไม่ได้เล่นเกม หรือจะเป็นผลกระทบต่อการศึกษา เพราะเด็กไม่สามารถแยกแยะการเล่นเกมออกจากการเรียนได้ ทำให้สูญเสียเวลาในการเรียน ท้ายที่สุดก็ต้องออกจากระบบ

4. ปัญหาการขาดแรงจูงใจในการเรียน เด็กในปัจจุบันเผชิญกับระบบการศึกษาที่ไม่ได้ ดึงศักยภาพที่มีอยู่ภายในตัวออกมาใช้ได้อย่างเต็มที่ เนื่องระบบการศึกษาที่มีอยู่นั้นเน้นผลลัพธ์ที่แสดง ให้เห็นจากผลการเรียน ส่งผลให้เด็กขาดระบบการคิด ไม่เข้าใจในศักยภาพที่แท้จริงของตน

5. ปัญหายาเสพติด มีความพยายามในการแก้ปัญหายาเสพติดจากหลายภาคส่วน แต่ก็ไม่สามารถแก้ไขปัญหาดังกล่าวให้หมดสิ้นไปได้ และความเสี่ยงที่เกิดขึ้นกับเด็กก็มีมากขึ้น สะท้อนจาก การเข้ามาเกี่ยวข้องกับยาเสพติดนั้น เกิดขึ้นกับเด็กที่มีอายุน้อยลง การแก้ไขปัญหายาเสพติด จึงไม่สามารถแก้ไขให้หมดสิ้นโดยอาศัยเพียงหน่วยงาน/ หรือองค์กรใดองค์หนึ่ง เพราะเป็นปัญหา ยาเสพติดเป็นปัญหาเชิงโครงสร้างที่ต้องแก้ไขอย่างเป็นระบบ

6. ปัญหาการพนัน ปัจจุบันการเข้าถึงการเล่นการพนันของเด็กมีช่องทางที่หลากหลายมากขึ้น โดยเฉพาะการเล่นพนันผ่านระบบอินเตอร์เน็ต เช่น การพนันบอล หรือตู้พนันที่ติดตั้งอยู่ในสถานที่ต่างๆ ช่องทางของการเข้าถึงการพนันเหล่านี้ทำให้จำนวนของเด็กหน้าใหม่ที่จะเล่นการพนันมีแนวโน้มเพิ่มสูงขึ้น

7. ปัญหาการขาดระบบคุ้มครองเด็ก เป็นการสะท้อนให้เห็นปัญหาในระดับนโยบาย ซึ่งเป็นผลมาจากการเปลี่ยนแปลงในทางการเมืองที่มักเปลี่ยนแปลงผู้บริหารในระดับนโยบายอยู่บ่อยครั้ง ทำให้ขาดความต่อเนื่องในการผลักดันระบบคุ้มครองให้เห็นผลอย่างแท้จริง

8. ปัญหาเด็กเร่ร่อน เป็นการสะท้อนให้เห็นว่าเด็กเร่ร่อนยังคงดำรงอยู่ในสังคม โดยเฉพาะ ตามเมืองใหญ่ต่างๆ ปัญหาดังกล่าวมีแนวโน้มที่จะเพิ่มจำนวนสูงขึ้น ซึ่งเป็นผลมาจากการเปลี่ยนแปลงทางสังคม สถาบันครอบครัวที่ไม่สามารถทำหน้าที่ได้อย่างที่คาดหวัง

9. ปัญหาเชาว์ปัญญาของเด็กต่ำลง จากการสำรวจของกรมสุขภาพจิตพบว่าไอคิวเด็กไทย เมื่อเทียบกับเด็กชาติอื่นๆ นั้นมีระดับที่ต่ำกว่า แต่สังคมก็ปฏิเสธปัญหาดังกล่าว จึงเป็นข้อห่วงใยว่าเราจะแก้ไขปัญหาที่เกิดขึ้นร่วมกันได้อย่างไร

10. ปัญหาสภาพแวดล้อม ครอบครัว ชุมชน สังคมอ่อนแอ ไม่สามารถดูแล ให้การคุ้มครองเด็ก สร้างระบบการคิดวิเคราะห์ให้แก่เด็กได้ รวมถึงสถาบันทางศาสนาที่ไม่มีบทบาทในการป้องกันหรือสร้างอุดมการณ์เกี่ยวกับชีวิต ส่งผลให้เด็กขาดทักษะในการดำเนินชีวิต ไม่มีภูมิคุ้มกันเมื่อเกิดปัญหา ดังนั้นสภาพแวดล้อมที่อยู่รอบตัวเด็กเริ่มตั้งแต่ครอบครัว ชุมชน สังคม จึงต้องเป็นแบบอย่างให้เด็กได้เรียนรู้และสามารถสร้างภูมิคุ้มกันที่ดีให้แก่เด็กเมื่อเกิดปัญหา เพราะเมื่อสภาพแวดล้อมเหล่านี้อ่อนแอเด็กก็ต้องเผชิญสภาวะเสี่ยงต่างๆ นำไปสู่การเกิดขึ้นของปัญหาต่างๆ ดังที่กล่าวมา

**2. การวิเคราะห์สภาพแวดล้อมและปัจจัยที่เกี่ยวข้อง**

**จุดแข็ง (Strengths)**

1. กองทุนคุ้มครองเด็กเป็นกลไกหลักที่ทำให้พระราชบัญญัติคุ้มครองเด็ก พ.ศ.2546 บรรลุตามเจตนารมณ์
2. คณะกรรมการฯ ประกอบด้วยสหสาขาวิชาชีพที่มีความเชี่ยวชาญเฉพาะ
3. บุคลากรกองทุนคุ้มครองเด็กมีความตั้งใจ มุ่งมั่นที่จะผลักดันงานให้บรรลุตามยุทธศาสตร์/เจตนารมณ์ พระราชบัญญัติคุ้มครองเด็ก พ.ศ.2546 อย่างมีประสิทธิภาพ
4. การดำเนินงานของกองทุนคุ้มครองเด็กในการสนับสนุนโครงการ/กิจกรรมให้แก่องค์กรภาคีเครือข่าย ส่งผลให้เกิดการพัฒนาระบบคุ้มครองเด็กอย่างยั่งยืน
5. มีกลไกในทุกระดับสามารถตอบสนองต่อผู้รับบริการ
6. มีงบประมาณที่ใช้ในการดำเนินงานกองทุนได้รับสนับสนุนจากรัฐบาลอย่างต่อเนื่อง เนื่องจากรัฐบาลเห็นความสำคัญของกองทุนฯ

**จุดอ่อน (Weaknesses)**

1. ระบบการติดตามและประเมินผลทั้งกรณีรายบุคคล/รายโครงการ ขาดประสิทธิภาพ (บุคลากรผู้ปฏิบัติงานในระดับพื้นที่ยังไม่ตระหนักถึงความสำคัญและการติดตามประเมินผลยังไม่ครอบคลุมและไม่บรรลุเป้าหมาย
2. บุคลากรกองทุนคุ้มครองเด็ก ขาดความรู้ความเข้าใจในสาระสำคัญของพระราชบัญญัติคุ้มครองเด็ก พ.ศ.2546 และทักษะในการวิเคราะห์การทำงานคุ้มครองเด็ก
3. กลไกระดับพื้นที่จังหวัด โดยภาพรวมยังไม่สามารถขับเคลื่อนงานด้านการคุ้มครองเด็กในพื้นที่ได้อย่างมีประสิทธิภาพ (คณะอนุกรรมการบริหารกองทุนคุ้มครองเด็กกรุงเทพมหานคร/จังหวัด 76 จังหวัด)
4. การวางกรอบทิศทางการทำงานกองทุนคุ้มครองเด็กยังขาดความชัดเจน และยังขาดการจัดลำดับความสำคัญในการสนับสนุนโครงการฯ
5. การให้บริหารด้านความรู้ ข้อมูล ทิศทางในการจัดทำข้อเสนอโครงการให้แก่องค์กรที่ดำเนินการด้านเด็กยังไม่เพียงพอ
6. การประชาสัมพันธ์กองทุนฯ ยังไม่ทั่วถึง
7. ไม่มีบุคลากรที่รับผิดชอบงานกองทุนคุ้มครองเด็กในระดับพื้นที่โดยตรง

**โอกาส (Opportunities)**

1. งานในการส่งเสริม ช่วยเหลือ สงเคราะห์คุ้มครองสวัสดิภาพเด็ก มีหลายหน่วยงานให้ความสนใจ ทำให้การสนับสนุนงบประมาณจากกองทุนคุ้มครองเด็กนั้นสามารถส่งผลประโยชน์ไปสู่กลุ่มเป้าหมายได้อย่างทั่วถึง
2. การสนับสนุนงบประมาณของกองทุนคุ้มครองเด็กเป็นสิ่งที่ทำให้องค์กรที่ดำเนินการด้านเด็กสามารถนำไปใช้ในในการปรับปรุงกระบวนการทำงาน
3. ภาคีเครือข่าย/เด็กกลุ่มเป้าหมาย สามารถเข้าถึงได้ง่าย เนื่องจากกองทุนคุ้มครองเด็กมีการกระจายอำนาจลงไปในระดับพื้นที่
4. สถานการณ์ความรุนแรงของปัญหาด้านเด็กมีความซับซ้อนและวิกฤตขึ้น ทำให้รัฐบาลเห็นความสำคัญ กองทุนคุ้มครองเด็กจึงได้รับงบประมาณสนับสนุนทุกปี
5. มีกฎหมายรองรับและส่งเสริมสนับสนุนให้กองทุนสามารถดำเนินงานได้ครอบคลุมตามกลุ่มเป้าหมาย ได้แก่ เด็ก ครอบครัว ครอบครัวอุปถัมภ์ องค์กรที่ดำเนินการด้านเด็ก (ภาครัฐ และองค์กรภาคเอกชน)
6. ปัจจุบันภาคธุรกิจหันมาให้ความสนใจการทำงานเพื่อช่วยเหลือสังคมเพิ่มมากขึ้น (CSR : บรรษัทบริบาล) ทำให้กองทุนคุ้มครองเด็ก มีช่องทางในการหาแหล่งทุนเพิ่มขึ้น

**อุปสรรค (Threats)**

1. สถานการณ์ปัญหาด้านเด็กในสังคมปัจจุบันมีความซับซ้อนมากขึ้น ส่งผลให้การทำงานของกองทุนคุ้มครองเด็ก จะต้องดำเนินการให้ครอบคลุมและสอดคล้องในทุกมิติของปัญหาด้านเด็กในปัจจุบันเป็นไปได้ยาก
2. หน่วยงานที่ทำงานด้านเด็กทำงานแยกส่วน และไม่เป็นทิศทางเดียวกัน
3. การทำงานส่วนใหญ่มุ่งเน้นในด้านการแก้ไขและฟื้นฟูเด็กมากกว่าการป้องกัน
4. สื่อเทคโนโลยีเชิงลบสามารถเข้าถึงได้ง่าย ทำให้เกิดปัญหาทางสังคม
5. งบประมาณที่ให้การสนับสนุนก็ยังไม่เพียงพอต่อความต้องการของหน่วยงาน/องค์กรที่เสนอขอรับการสนับสนุน
6. องค์กรขาดความเข้าใจในการจัดทำโครงการในลักษณะเชิงแก้ไขมากกว่าการจัดทำโครงการเชิงป้องกัน
7. การเปลี่ยนแปลงนโยบายด้านเด็กของรัฐบาล ส่งผลกระทบต่อการกำหนดทิศทางการทำงานกองทุนในระยะยาว
8. ยังไม่มียุทธศาสตร์การคุ้มครองเด็กระดับชาติ ทำให้ไม่มีตัวชี้วัดความสำเร็จส่งผลให้กองทุนฯไม่สามารถกำหนดทิศทางในการทำงานด้านเด็กได้อย่างชัดเจน

|  |  |
| --- | --- |
| **บทที่ 4 แผนยุทธศาสตร์และแผนปฏิบัติการ**  **กองทุนคุ้มครองเด็ก**  **(พ.ศ. 2558 – 2560)** | **🟊 วิสัยทัศน์ / พันธกิจ / เป้าประสงค์ / ประเด็นยุทธศาสตร์**  **🟊 การกำหนดกลยุทธ์ในการทำงานและ**  **แนวทางการขับเคลื่อนการคุ้มครองเด็ก**  **🟊 ยุทธศาสตร์ กลยุทธ์ และแผนงาน/โครงการรองรับ**  **แผนยุทธศาสตร์ 3 ปี (พ.ศ. 2558 – 2560)** |

ผลจากการวิเคราะห์ความต้องการทางยุทธศาสตร์และการวิเคราะห์สภาพแวดล้อมภายในและภายนอกของกองทุนคุ้มครองเด็ก สามารถกำหนดกรอบเนื้อหาแผนยุทธศาสตร์ของกองทุนฯ ได้ดังนี้

**วิสัยทัศน์**

“เป็นกองทุนในการสนับสนุนและขับเคลื่อนกลไกการดำเนินงานเพื่อคุ้มครองสวัสดิภาพเด็ก ตามพระราชบัญญัติคุ้มครองเด็ก พ.ศ.2546 อย่างทั่วถึง”

**พันธกิจ**

1. ส่งเสริมและสนับสนุนการดำเนินงานด้านการส่งเสริมศักยภาพและคุ้มครองสวัสดิภาพ
2. ส่งเสริมและพัฒนาเครือข่ายในการมีส่วนร่วมเพื่อขับเคลื่อนงานด้านการคุ้มครองเด็ก

**เป้าประสงค์**

1. เด็กได้รับการส่งเสริมศักยภาพและคุ้มครองสวัสดิภาพ
2. ภาคีเครือข่ายมีส่วนร่วมในการขับเคลื่อนงานด้านการคุ้มครองสวัสดิภาพเด็ก

**ประเด็นยุทธศาสตร์**

1. ขับเคลื่อนการดำเนินงานด้านการส่งเสริมศักยภาพและคุ้มครองสวัสดิภาพเด็ก
2. พัฒนาศักยภาพภาคีเครือข่ายและส่งเสริมการมีส่วนร่วมของภาคีเครือข่ายใหม่ในการขับเคลื่อนการดำเนินงานด้านการคุ้มครองสวัสดิภาพเด็ก
3. พัฒนาระบบการบริหารจัดการกองทุนที่มีประสิทธิภาพ

**การกำหนดกลยุทธ์ในการทำงานและแนวทางการขับเคลื่อนการคุ้มครองเด็ก**

|  |  |
| --- | --- |
| **ยุทธศาสตร์ที่ 1** | |
| **ยุทธศาสตร์ที่ 1** | ขับเคลื่อนการดำเนินงานด้านการส่งเสริมศักยภาพและคุ้มครองสวัสดิภาพเด็ก |
| **ขอบเขตเนื้อหา** | 1. เสริมสร้างโอกาสเด็ก ครอบครัว และครอบครัวอุปถัมภ์ ให้เข้าถึงสวัสดิการสังคม 2. สนับสนุนภาคีเครือข่ายที่ดำเนินงานด้านการส่งเสริมศักยภาพ และคุ้มครองสวัสดิภาพเด็ก |
| **เป้าประสงค์** | เด็กได้รับการส่งเสริมศักยภาพและคุ้มครองสวัสดิภาพ |
| **กลยุทธ์** | 1. ส่งเสริมและสนับสนุนให้เกิดการคุ้มครองสวัสดิภาพเด็กในระดับครอบครัวและชุมชน 2. พัฒนาระบบการให้ความช่วยเหลือและคุ้มครองสวัสดิภาพ |
| **ตัวบ่งชี้ความสำเร็จ** | 1. จำนวนเด็กที่ได้รับการสนับสนุนจากกองทุนคุ้มครองเด็ก 2. มีระบบการให้ความช่วยเหลือและคุ้มครองสวัสดิภาพ |

|  |  |
| --- | --- |
| **ยุทธศาสตร์ที่ 2** | |
| **ยุทธศาสตร์ที่ 2** | พัฒนาศักยภาพและส่งเสริมการมีส่วนร่วมของภาคีเครือข่ายในการขับเคลื่อนการดำเนินงานด้านการคุ้มครองสวัสดิภาพเด็ก |
| **ขอบเขตเนื้อหา** | เป็นการส่งเสริมศักยภาพขีดความสามารถ และสนับสนุนการมีส่วนร่วมของภาคีเครือข่าย และภาคีเครือข่ายใหม่ในการขับเคลื่อนงานด้านการคุ้มครองเด็ก รวมถึงพัฒนาความร่วมมือระหว่างภาคีเครือข่ายกับกองทุนฯ ในการทำงาน ในลักษณะความเป็นเจ้าของร่วมกัน |
| **เป้าประสงค์** | ภาคีเครือข่ายมีศักยภาพและมีส่วนร่วมในการขับเคลื่อนงานด้านการคุ้มครองสวัสดิภาพเด็ก |
| **กลยุทธ์** | 1. การส่งเสริมศักยภาพภาคีเครือข่าย 2. การพัฒนาความร่วมมือการทำงานระหว่างภาคีที่เกี่ยวข้อง |
| **ตัวบ่งชี้ความสำเร็จ** | 1. ภาคีเครือข่ายมีความรู้ ความเข้าใจ และมีความสามารถในการดำเนินงานด้านการคุ้มครองเด็ก 2. จำนวนโครงการที่ได้รับการสนับสนุนจากกองทุนคุ้มครองเด็ก 3. การมีส่วนร่วมของหน่วยงาน/องค์กรพื้นที่ต้นแบบ 4. จำนวนเครือข่ายที่เพิ่มขึ้น |

|  |  |
| --- | --- |
| **ยุทธศาสตร์ที่ 3** | |
| **ยุทธศาสตร์ที่ 3** | พัฒนาระบบการบริหารจัดการกองทุนที่มีประสิทธิภาพ |
| **ขอบเขตเนื้อหา** | เป็นการพัฒนาระบบบริหารจัดการของกองทุนฯ เพื่อเป็นกลไกสนับสนุนการคุ้มครองเด็ก ทั้งทางด้านองค์ความรู้ในด้านคุ้มครองสวัสดิภาพเด็ก การสื่อสาร ประชาสัมพันธ์ การพัฒนาระบบสนับสนุนการทำงานให้กับภาคีเครือข่ายในด้านการคุ้มครองเด็ก |
| **เป้าประสงค์** | กองทุนคุ้มครองเด็กมีระบบบริหารจัดการกองทุนที่มีประสิทธิภาพ |
| **กลยุทธ์** | 1. พัฒนาระบบบริหารจัดการกองทุน 2. พัฒนาระบบฐานข้อมูลและสารสนเทศของกองทุน 3. พัฒนาบุคลากรกองทุน |
| **ตัวบ่งชี้ความสำเร็จ** | 1. แผนยุทธศาสตร์กองทุนฯ 2. รายงานวิจัย 3. ระบบสารสนเทศ/คู่มือ 4. ชุดคู่มือการดำเนินการสำหรับเจ้าหน้าที่ |

**ยุทธศาสตร์ กลยุทธ์ และแผนงาน/โครงการรองรับ แผนยุทธศาสตร์ 3 ปี**

**(พ.ศ. 2558 – 2560) ของกองทุนคุ้มครองเด็ก**

|  |
| --- |
| **ยุทธศาสตร์ที่ 1 ขับเคลื่อนการดำเนินงานด้านการส่งเสริมศักยภาพและคุ้มครองสวัสดิภาพเด็ก** |
| **เป้าประสงค์ที่ เด็กได้รับการส่งเสริมศักยภาพและคุ้มครองสวัสดิภาพ** |

|  |  |  |  |  |  |  |
| --- | --- | --- | --- | --- | --- | --- |
| **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** |
| **2558** | **2559** | **2560** |
| * 1. ส่งเสริมและสนับสนุนให้เกิดการคุ้มครองสวัสดิภาพเด็กในระดับครอบครัวและชุมชน | 1.1.1 โครงการพัฒนาข้อเสนอโครงการ | 1.1.1 จำนวนเวทีที่จัดประชุมเชิงปฏิบัติการการพัฒนาข้อเสนอโครงการ | 2 รุ่น | 2 รุ่น | 2 รุ่น | ทำร่วมกับ 1.2.1, 1.2.2, 1.2.3 |
| * 1. พัฒนาระบบการให้ความช่วยเหลือและคุ้มครองสวัสดิภาพ | 1.2.1 โครงการจัดอบรมเชิงปฏิบัติการเพื่อซักซ้อมความเข้าใจในการดำเนินงานกองทุนคุ้มครองเด็ก (รายโครงการ,รายบุคคล) | 1.2.1.1 แนวทางกระบวนการให้ความช่วยเหลือรายบุคคล | 1 เวที | 1 เวที | 1 เวที | กองบริหารกองทุนดำเนินการร่วมกับ 3.1.1 ผนวกกับแผนพัฒนาบุคลกร |
| 1.2.2 โครงการศึกษารูปแบบแนวทางการให้ความช่วยเหลือกรณีสงเคราะห์รายบุคคล | 1.2.2.1 รายงานโครงการศึกษารูปแบบแนวทางการให้ความช่วยเหลือกรณีสงเคราะห์รายบุคคล |  | 1 เรื่อง |  | กองบริหารกองทุน |

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์ที่ 1 ขับเคลื่อนการดำเนินงานด้านการส่งเสริมศักยภาพและคุ้มครองสวัสดิภาพเด็ก (ต่อ)** | | | | | | |
| **เป้าประสงค์ที่ เด็กได้รับการส่งเสริมศักยภาพและคุ้มครองสวัสดิภาพ** | | | | | | |
| **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** | |
| **2558** | **2559** | **2560** |
| 1.2 พัฒนาระบบการให้ความช่วยเหลือและคุ้มครองสวัสดิภาพ (ต่อ) |  | 1.2.2.2 คู่มือแนวทางการให้ความช่วยเหลือกรณีสงเคราะห์รายบุคคล |  |  | 1 ชุด | กองบริหารกองทุน | |
|  |  | 1.2.2.3 เวทีประชุมเพื่อซักซ้อมแนวทางการให้ความช่วยเหลือ |  |  | 1 เวที | กองบริหารกองทุน | |

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์ที่ 2 พัฒนาศักยภาพภาคีเครือข่ายและส่งเสริมการมีส่วนร่วมของภาคีเครือข่ายใหม่ในการขับเคลื่อนการดำเนินงาน**  **ด้านการคุ้มครองสวัสดิภาพเด็ก** | | | | | | |
| **เป้าประสงค์ที่ 2 1. ภาคีเครือข่ายมีศักยภาพและมีส่วนร่วมในการขับเคลื่อนงานด้านการคุ้มครองสวัสดิภาพเด็ก**  **2. เกิดเครือข่ายใหม่** | | | | | | |
| **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** | |
| **2558** | **2559** | **2560** |
| 2.1 การส่งเสริมศักยภาพภาคีเครือข่าย | 2.1.1 โครงการประชุมเชิงปฏิบัติการเพื่อพัฒนาศักยภาพการทำงานด้านเด็กของภาคีเครือข่าย | 2.1.1.1 เวทีการจัดประชุมเชิงปฏิบัติการฯ | 2 รุ่น | 2 รุ่น | 2 รุ่น | ทำร่วมกับ 1.1.1 | |
| 2.2 การพัฒนาความร่วมมือการทำงานระหว่างภาคีที่เกี่ยวข้อง | 2.2.1 โครงการประชุมถอดบทเรียนการจัดทำโครงการของภาคีเครือข่ายที่เคยได้รับการสนับสนุนจากกองทุนคุ้มครองเด็ก (shopping idea) | 2.2.1.1 จำนวนโครงการที่แสดงให้เห็นการมีส่วนร่วมของภาคีเครือข่ายในการดำเนินโครงการและผ่านการพิจารณาอนุมัติจากคณะกรรมการบริหารกองทุนคุ้มครองเด็ก หรือคณะอนุกรรมการบริหารกองทุนคุ้มครองเด็ก กทม./จว. 76 จว. | 5 โครงการ | ร้อยละของโครงการที่เพิ่มขึ้นจากปี 2558 (5%) | ร้อยละของโครงการที่เพิ่มขึ้นจากปี 2558 (10%) | ทำร่วมกับ 1.1.1 | |

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์ที่ 2 พัฒนาศักยภาพภาคีเครือข่ายและส่งเสริมการมีส่วนร่วมของภาคีเครือข่ายใหม่ในการขับเคลื่อนการดำเนินงาน**  **ด้านการคุ้มครองสวัสดิภาพเด็ก (ต่อ)** | | | | | | |
| **เป้าประสงค์ที่ 2 1. ภาคีเครือข่ายมีศักยภาพและมีส่วนร่วมในการขับเคลื่อนงานด้านการคุ้มครองสวัสดิภาพเด็ก**  **2. เกิดเครือข่ายใหม่** | | | | | | |
| **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** | |
| **2558** | **2559** | **2560** |
| 2.3 แสวงหาเครือข่ายใหม่ | 2.3.1 โครงการขยายเครือข่ายการดำเนินงานด้านเด็ก | จำนวนเครือข่ายใหม่ที่เข้าร่วมโครงการ | 10 % จากจำนวนผู้เข้าร่วมโครงการ | 10 % จากจำนวนผู้เข้าร่วมโครงการ | 10 % จากจำนวนผู้เข้าร่วมโครงการ | ทำร่วมกับ 1.1.1 | |
| 2.3.2 ประชาสัมพันธ์กองทุน | มีช่องทางการเผยแพร่ประชาสัมพันธ์ข้อมูลของกองทุน | อย่างน้อย  1 ช่องทาง | มีองค์กรใหม่เสนอโครงการฯ 10 องค์กร | มีองค์กรใหม่เสนอโครงการฯ 50 % | กองบริหารกองทุน | |

|  |
| --- |
| **ยุทธศาสตร์ที่ 3 พัฒนาระบบการบริหารจัดการกองทุนที่มีประสิทธิภาพ** |
| **เป้าประสงค์ที่ 3 กองทุนคุ้มครองเด็กมีระบบบริหารจัดการกองทุนที่มีประสิทธิภาพ** |

|  |  |  |  |  |  |  |
| --- | --- | --- | --- | --- | --- | --- |
| **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** |
| **2558** | **2559** | **2560** |
| 3.1 พัฒนาระบบบริหารจัดการกองทุน | 3.1.1 โครงการจัดประชุมเพื่อซักซ้อมความเข้าใจการดำเนินงานกองทุนคุ้มครองเด็กตามเจตนารมณ์ของพรบ.คุ้มครองเด็ก พ.ศ.2546 | 3.1.1.1 จัดเวทีประชุมซักซ้อมความเข้าใจในการดำเนินงานกองทุนคุ้มครองเด็ก ทั้งกรณีสงเคราะห์รายบุคคล และกรณีรายโครงการให้แก่ เจ้าหน้าที่ผู้ปฏิบัติงานทั้งส่วนกลางและส่วนภูมิภาค | 1 เวที | 1 เวที | 1 เวที | ดำเนินการร่วมกับ 1.2.1 |
| 3.1.1.2 กิจกรรมระดมทุน |  | **√** |  | นำร่อง |
| 3.1.2 โครงการพัฒนาและจัดทำแผนยุทธศาสตร์กองทุนคุ้มครองเด็ก (พ.ศ. 2559 – 2561) | 3.1.2.1 แผนยุทธศาสตร์และแผนปฏิบัติการกองทุนคุ้มครองเด็ก | 1 เรื่อง |  |  | กองบริหารกองทุน |
| 3.1.3 โครงการการประเมินผลการดำเนินงานของกองทุนคุ้มครองเด็ก (ประเมินคุณค่าในการดำเนินงานกองทุนคุ้มครองเด็กตั้งแต่เริ่มดำเนินการถึงปัจจุบัน) | 3.1.3.1 รายงานผลการศึกษาการประเมินผลการดำเนินงานกองทุนคุ้มครองเด็ก | 1 ชุด | 1 ชุด |  | กองบริหารกองทุน |
| 3.1.3.2 แนวทางการดำเนินงานกองทุนคุ้มครองเด็กที่มีประสิทธิภาพ | 1 ชุด | 1 ชุด |  | กองบริหารกองทุน |

|  |  |
| --- | --- |
| **บทที่ 5 การนำแผนไปสู่การปฏิบัติและการติดตามประเมินผล** | **🟊 แนวทางในการนำแผนยุทธศาสตร์สู่**  **การปฏิบัติ**  **🟊 การติดตามประเมินผล** |

**1. แนวทางในการนำแผนยุทธศาสตร์สู่การปฏิบัติ**

***1. การสื่อสารแผนยุทธศาสตร์***

การจะนำแผนไปสู่การปฏิบัติให้มีประสิทธิภาพได้นั้น จำเป็นอย่างยิ่งที่จะต้องมีการสื่อสารให้ทุกภาคส่วนได้รับทราบและเข้าใจถึงสาระสำคัญของแผน ทิศทางการดำเนินงานของกองทุน รวมทั้งแนวปฏิบัติ เพื่อให้ได้มาซึ่งการดำเนินงานที่มีประสิทธิภาพและเป็นทิศทางเดียวกันกับกองทุน ซึ่งหากทุกภาคส่วนได้มีความเข้าใจที่ตรงกัน จะทำให้การปฏิบัติงานตามแผนฯ เป็นไปด้วยความราบรื่น มีประสิทธิภาพ และบรรลุเป้าหมายได้ตรงตามที่คาดหวังไว้

***2. การส่งเสริมบทบาทของภาคีเครือข่าย และการบูรณาการการทำงาน***

เนื่องจากปัจจุบันสถานการณ์ด้านเด็กมีแนวโน้มทวีความรุนแรงเพิ่มมากขึ้น ดังนั้น ในการดำเนินงานกองทุนจึงจำเป็นอย่างยิ่ง จะต้องอาศัยการมีส่วนร่วมในการทำงานของภาคีเครือข่ายจากทุกภาคส่วนของสังคมในการคุ้มครองและดูแลเด็ก รวมถึงการสร้างความตระหนักและเห็นถึงความสำคัญในการทำงานเพื่อเฝ้าระวังปัญหาที่จะเกิดขึ้นกับเด็กในพื้นที่ของตนเอง ซึ่งหากทำได้การดำเนินงานเพื่อแก้ไขปัญหาที่เกิดขึ้นของเด็กจะเป็นหน้าที่ร่วมกันของทุกภาคส่วนตั้งแต่ครอบครัว ชุมชน สังคม ซึ่งหมายรวมหน่วยงานภาครัฐและองค์กรภาคเอกชนที่มีกระจายอยู่ทั่วประเทศ ซึ่งหากทุกภาคส่วนมีการประสานความร่วมมือการทำงานร่วมกันให้เป็นไปในทิศทางเดียวกัน ทั้งกลไกในการส่วนกลาง และส่วนภูมิภาค ก็จะทำให้ปัญหาเบาบางลง จึงมีความจำเป็นอย่างยิ่งที่จะต้องมีการกรอบการทำงานที่ชัดเจน รวมถึงมีการส่งเสริมและพัฒนาบทบาทหน้าที่ของภาคีเครือข่ายให้มีความเข้มแข็ง และมีการบูรณาการการทำงานเพื่อลดความซ้ำซ้อน และสามารถสอดประสาน ในส่วนที่สามารถสนับสนุนกันไป จะเป็นการช่วยให้การคุ้มครองและดูแลเด็กสามารถดำเนินการไปได้อย่างมีประสิทธิภาพในภาพรวมของประเทศ

***3. การพัฒนาและขับเคลื่อนกลไกการดำเนินงาน***

ปัจจุบันกองทุนคุ้มครองเด็กได้มีการกระจายอำนาจการพิจารณาและอนุมัติโครงการไปยังส่วนภูมิภาค จึงมีความจำเป็นอย่างยิ่งที่จะต้องมีการส่งเสริมและสนับสนุนให้การขับเคลื่อนงานในส่วนภูมิภาคมีประสิทธิภาพและสามารถแก้ไขปัญหาด้านเด็กที่เกิดขึ้นในพื้นที่ได้อย่างทันท่วงที

***4. การพัฒนาระเบียบ กฎเกณฑ์***

ในการปฏิบัติงานของกลไกกองทุน ระเบียบ กฎเกณฑ์ของกองทุนเป็นเครื่องมือสำคัญที่จะทำให้การขับเคลื่อนกองทุนเป็นไปอย่างมีประสิทธิภาพ ทำให้กองทุนได้โครงการที่มีคุณภาพ ตรงตามวัตถุประสงค์ของกองทุน ดังนั้น ระเบียบ กฎเกณฑ์ ที่ใช้อยู่ควรได้มีการปรับปรุง พัฒนา ไปในทิศทางที่ทำให้กองทุนบรรลุตามวัตถุประสงค์

***5. การจัดสรรงบประมาณเพื่อสนับสนุนการดำเนินงานด้านเด็ก***

เพื่อให้การขับเคลื่อนภารกิจต่าง ๆ ซึ่งเป้าหมายสุดท้าย คือ เด็กได้รับการคุ้มครองดูแลอย่างเหมาะสม และได้ประโยชน์สูงสุด ตามเจตนารมณ์ของพระราชบัญญัติคุ้มครองเด็ก พ.ศ.2546 ดังนั้น จึงมีความจำเป็นอย่างยิ่งที่จะต้องมีการกำหนดกรอบทิศทางในการจัดสรรงบประมาณกองทุน เพื่อเป็นแนวทางแก่ทั้งผู้พิจารณาจัดสรรงบประมาณและผู้ของบประมาณในการจัดทำโครงการด้านเด็กให้มีความสอดคล้องกับสถานการณ์ และเจตนารมณ์ของพระราชบัญญัติฯ

**2. การติดตามประเมินผล**

การติดตามประเมินผลแผนกลยุทธ์ภายใต้ยุทธศาสตร์ของกองทุน นั้น จะต้องดำเนินการเป็นระยะอย่างต่อเนื่อง เพื่อให้ผู้บริหารและผู้ปฏิบัติได้รับทราบถึงระดับความสำเร็จของการนำแผนกลยุทธ์ไปสู่การปฏิบัติ ความก้าวหน้า ปัญหาและอุปสรรคที่เกิดขึ้น นับตั้งแต่เริ่มต้นจึงถึงสิ้นสุดระยะเวลาตามแผน ผู้บริหารสามารถนำผลการประเมินดังกล่าวไปใช้ในการพิจารณาเพื่อตัดสินใจปรับปรุงเปลี่ยนแปลงการดำเนินงาน เพื่อให้เกิดความเหมาะสมและทันต่อสถานการณ์มากยิ่งขึ้น อันจะนำไปสู่การตอบสนองต่อการบรรลุประสิทธิภาพมากยิ่งขึ้นต่อไป

ggggggggggg