|  |  |
| --- | --- |
| **บทที่ 1 บทนำ** | **ความเป็นมาและความสำคัญ** |

**1.1 ความเป็นมาและความสำคัญ**

เนื่องจากวัตถุประสงค์หลักในการจัดตั้งกองทุนคุ้มครองเด็ก นั้นทำหน้าที่เป็นแหล่งทุนในการให้ ความช่วยเหลือเด็กและครอบครัวที่ประสบปัญหาความเดือดร้อน นอกจากนี้ ยังเป็นหน่วยสนับสนุน การดำเนินงานด้านเด็กให้แก่องค์กรภาคเอกชน หน่วยงานภาครัฐ ที่ขาดแหล่งทุนในการทำงานและ ทำหน้าที่เป็นแหล่งทุนเสริมสำหรับหน่วยงานภาครัฐ ในกรณีที่ไม่ได้รับการจัดสรรงบประมาณหรือได้รับ แต่ไม่เพียงพอเพื่อให้การดำเนินงานเกิดความคล่องตัว

จากเจตนารมณ์การจัดตั้งดังกล่าวกองทุนฯ จึงถือว่ากองทุนฯ เป็นกลไกสำคัญที่รัฐบาลจัดตั้งขึ้นเพื่อให้เด็กได้รับการช่วยเหลือและคุ้มครองสวัสดิภาพอย่างแท้จริง อีกทั้งยังเป็นเครื่องมือสำคัญของการสร้างความร่วมมือในการทำงานร่วมกันของทุกภาคส่วน ไม่ว่าจะเป็นองค์กรภาคเอกชน หน่วยงานภาครัฐ และท้องถิ่น ให้เกิดการบูรณาการในการทำงานเพื่อให้สามารถเข้าถึงกลุ่มเป้าหมายได้ครอบคลุมทั่วถึงมากยิ่งขึ้นอีกด้วย

ดังนั้น เพื่อให้การดำเนินการกองทุนคุ้มครองเด็กเป็นไปตามเจตนารมณ์ของพระราชบัญญัติคุ้มครองเด็ก พ.ศ.2546 ได้อย่างมีประสิทธิภาพ และส่งประโยชน์สูงสุดต่อกลุ่มเป้าหมายตาม พ.ร.บ.คุ้มครองเด็ก พ.ศ.2546 ได้แก่ เด็ก ครอบครัว ครอบครัวอุปถัมภ์ นั้น กองทุนคุ้มครองเด็กจะต้องมีการพัฒนาศักยภาพบุคลากรผู้ปฏิบัติหน้าที่อย่างต่อเนื่อง เพื่อให้มีความพร้อมในการดำเนินงานให้บรรลุเป้าหมายที่วางไว้

|  |  |
| --- | --- |
| **บทที่ 2 การวิเคราะห์สภาพแวดล้อม** | **🟊 การวิเคราะห์สภาพแวดล้อมและ**  **ปัจจัยที่เกี่ยวข้อง**  **(SWOT Analysis)** |

**การวิเคราะห์สภาพแวดล้อมและปัจจัยที่เกี่ยวข้อง**

เพื่อเป็นการกำหนดยุทธศาสตร์กองทุนคุ้มครองเด็กด้านบุคลากร จากสถานการณ์ปัจจุบัน จึงได้มีการจัดประชุมเพื่อวิเคราะห์สภาพแวดล้อม โดยใช้วิธี SWOT Analysis เพื่อหาจุดแข็ง จุดอ่อน โอกาส และอุปสรรค ซึ่งสามารถแสดงผลได้ ดังนี้

**จุดแข็ง (Strengths)**

1. คณะกรรมการประกอบด้วยสหสาขาวิชาชีพที่มีความเชี่ยวชาญเฉพาะ
2. บุคลากรกองทุนคุ้มครองเด็กมีความตั่งใจ มุ่งมั่น ที่จะผลักดันงานให้บรรลุตามยุทธศาสตร์/เจตนารมณ์ พรบ.อย่างมีประสิทธิภาพ
3. มีงบประมาณที่ใช้ในการดำเนินงานกองทุนได้รับสนับสนุนจากรัฐบาลอย่างต่อเนื่อง เนื่องจากรัฐบาลเห็นความสำคัญของกองทุนฯ

**จุดอ่อน (Weaknesses)**

1. บุคลากรกองทุนฯ ขาดความรู้ความเข้าใจในสาระสำคัญของ พรบ.และทักษะในการวิเคราะห์การทำงานคุ้มครองเด็กการประชาสัมพันธ์กองทุนฯ ยังไม่ทั่วถึง
2. ไม่มีบุคลากรที่รับผิดชอบงานกองทุนคุ้มครองเด็กในระดับพื้นที่โดยตรง
3. การวางกรอบทิศทางการทำงานกองทุนฯยังขาดความชัดเจน และยังขาดการจัดลำดับความสำคัญในการสนับสนุนโครงการฯ

**โอกาส (Opportunities)**

1. มีกฎหมายรองรับและส่งเสริมสนับสนุนให้กองทุน สามารถดำเนินงานได้ครอบคลุมตามกลุ่มเป้าหมาย ได้แก่ เด็ก ครอบครัว ครอบครัวอุปถัมภ์ องค์กรที่ดำเนินการด้านเด็ก (ภาครัฐ และองค์กรภาคเอกชน)การสนับสนุนงบประมาณของกองทุนคุ้มครองเด็กเป็นสิ่งที่ทำให้องค์กรที่ดำเนินการด้านเด็กสามารถนำไปใช้ในในการปรับปรุงกระบวนการทำงาน

**อุปสรรค (Threats)**

1. ยังไม่มียุทธศาสตร์การคุ้มครองเด็กระดับชาติ ทำให้ไม่มีตัวชี้วัดความสำเร็จส่งผลให้กองทุนฯไม่สามารถกำหนดทิศทางในการทำงานด้านเด็กได้อย่างชัดเจน
2. สถานการณ์ปัญหาด้านเด็กในสังคมปัจจุบันมีความซับซ้อนมากขึ้น ส่งผลให้การทำงานของกองทุนฯ จะต้องดำเนินการให้ครอบคลุมและสอดคล้องในทุกมิติของปัญหาด้านเด็กในปัจจุบันเป็นไปได้ยาก

|  |  |
| --- | --- |
| **บทที่ 3 แผนปฏิบัติการกองทุน**  **คุ้มครองเด็ก ด้านบุคลากร**  **(พ.ศ. 2558 – 2560)** | **🟊 การกำหนดกลยุทธ์ด้านพัฒนาบุคลากร**  **🟊 ยุทธศาสตร์ กลยุทธ์ และแผนงาน/**  **โครงการรองรับ แผนยุทธศาสตร์ 3 ปี** |

ผลจากการวิเคราะห์ความต้องการทางยุทธศาสตร์และการวิเคราะห์สภาพแวดล้อมภายในและภายนอกของกองทุนคุ้มครองเด็ก สามารถกำหนดกรอบเนื้อหาแผนยุทธศาสตร์ของกองทุนฯ ได้ดังนี้

**การกำหนดกลยุทธ์ด้านพัฒนาคณะกรรมการบริหารกองทุนคุ้มครองเด็ก**

**และบุคลากรผู้ปฏิบัติงานกองทุนคุ้มครองเด็ก**

|  |  |
| --- | --- |
| **แผนพัฒนาบุคลากรกองทุนคุ้มครองเด็ก** | |
| **ขอบเขตเนื้อหา** | เป็นการศึกษาทบทวนแนวทางการดำเนินงานกองทุนคุ้มครองเด็กที่นำไปสู่การพัฒนาศักยภาพและความสามารถของบุคลากร รวมถึงระบบสนับสนุนที่เอื้อต่อการปฏิบัติงานของเจ้าหน้าที่ทั้งส่วนกลางและส่วนภูมิภาค |
| **กลยุทธ์** | 1. การพัฒนาแนวทางการดำเนินงานกองทุน 2. พัฒนาศักยภาพคณะกรรมการฯ และบุคลากร 3. เพิ่มประสิทธิภาพในการทำงาน |
| **ตัวบ่งชี้ความสำเร็จ** | 1. มีเวทีในการพัฒนาศักยภาพคณะกรรมการ / บุคลากรทั้งส่วนกลางและส่วนภูมิภาค 2. มีคู่มือการปฏิบัติงานสำหรับเจ้าหน้าที่ผู้ปฏิบัติงาน |

**ยุทธศาสตร์ กลยุทธ์ และแผนงาน/โครงการรองรับ แผนยุทธศาสตร์ 3 ปี**

**(พ.ศ. 2558 – 2560) ของกองทุนคุ้มครองเด็ก**

|  |  |  |  |  |  |  |  |
| --- | --- | --- | --- | --- | --- | --- | --- |
| **ประเด็น** | **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** |
| **2558** | **2559** | **2560** |
| พัฒนาบุคลากรกองทุนคุ้มครองเด็ก | 1.1 การพัฒนาแนวทางการดำเนินงานกองทุนคุ้มครองเด็ก | 1.1.1 จัดเวทีระดมสมอง/แลกเปลี่ยนความคิดเห็นเกี่ยวกับการดำเนินงานกองทุนคุ้มครองเด็ก ทั้งกรณีสงเคราะห์รายบุคคล และกรณีรายโครงการให้แก่ คณะอนุกรรมการบริหารกองทุนคุ้มครองเด็ก กทม./จังหวัด และเจ้าหน้าที่ กบท.และ พมจ. | 1.1.1.1 โครงการสัมมนาแนวทางการพัฒนาระบบการบริหารจัดการกองทุนคุ้มครองเด็ก | 1 เวที | 1 เวที | 1 เวที | กองบริหารกองทุน |
| 1.2 พัฒนาศักยภาพบุคลากร | 1.2.1 โครงการฝึกอบรมและพัฒนาศักยภาพบุคลากร ทั้งส่วนกลางและส่วนภูมิภาค | 1.2.1.1 โครงการเชิงปฏิบัติการเพื่อพัฒนาศักยภาพบุคลากร (ส่วนกลางและภูมิภาค) | 1 เวที  ส่วนกลาง | 1 เวที | 1 เวที | กองบริหารกองทุน |
| 1.2.1.2 เวทีถ่ายทอดความรู้สู่ภูมิภาค |  | 2 เวที ภูมิภาค | 2 เวที ภูมิภาค | กองบริหารกองทุน |

|  |  |  |  |  |  |  |  |
| --- | --- | --- | --- | --- | --- | --- | --- |
| **ประเด็น** | **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** |
| **2558** | **2559** | **2560** |
| พัฒนาบุคลากรกองทุนคุ้มครองเด็ก (ต่อ) | 1.3 เพิ่มประสิทธิภาพในการทำงาน | 1.3.1 จัดทำคู่มือการปฏิบัติงาน | 1.3.1.1 จำนวนชุดคู่มือฯ | 1 ชุด |  |  | กองบริหารกองทุน |
| 1.3.2 สร้างการแลกเปลี่ยนเรียนรู้กับ เจ้าหน้าที่ กทม./พมจ. | 1.3.2.2 เวทีถ่ายทอดความรู้สู่ภูมิภาค |  | 2 เวที ภูมิภาค | 2 เวที ภูมิภาค | กองบริหารกองทุน |

|  |  |
| --- | --- |
| **บทที่ 4 การนำแผนไปสู่การปฏิบัติ**  **และการติดตามประเมินผล** | **🟊 การนำแผนยุทธศาสตร์สู่การปฏิบัติ**  **🟊 การติดตามประเมินผล** |

* **การนำแผนยุทธศาสตร์สู่การปฏิบัติ**

การจะนำแผนไปสู่การปฏิบัติให้มีประสิทธิภาพได้นั้น จำเป็นอย่างยิ่งที่จะต้องมีการสื่อสารให้ทุกภาคส่วนได้รับทราบและเข้าใจถึงสาระสำคัญของแผน ทิศทางการดำเนินงานของกองทุน รวมทั้งแนวปฏิบัติ เพื่อให้ได้มาซึ่งการดำเนินงานที่มีประสิทธิภาพและเป็นทิศทางเดียวกันกับกองทุน ซึ่งหากทุกภาคส่วนได้มีความเข้าใจที่ตรงกัน จะทำให้การปฏิบัติงานตามแผนฯ เป็นไปด้วยความราบรื่น มีประสิทธิภาพ และบรรลุเป้าหมายได้ตรงตามที่คาดหวังไว้

* **การติดตามประเมินผล**

การติดตามประเมินผลแผนกลยุทธ์ภายใต้ยุทธศาสตร์ของกองทุน นั้น จะต้องดำเนินการเป็นระยะอย่างต่อเนื่อง เพื่อให้ผู้บริหารและผู้ปฏิบัติได้รับทราบถึงระดับความสำเร็จของการนำแผนกลยุทธ์ไปสู่การปฏิบัติ ความก้าวหน้า ปัญหาและอุปสรรคที่เกิดขึ้น นับตั้งแต่เริ่มต้นจึงถึงสิ้นสุดระยะเวลาตามแผน ผู้บริหารสามารถนำผลการประเมินดังกล่าวไปใช้ในการพิจารณาเพื่อตัดสินใจปรับปรุงเปลี่ยนแปลงการดำเนินงาน เพื่อให้เกิดความเหมาะสมและทันต่อสถานการณ์มากยิ่งขึ้น อันจะนำไปสู่การตอบสนองต่อการบรรลุประสิทธิภาพมากยิ่งขึ้นต่อไป

ggggggggggg