|  |  |
| --- | --- |
| **บทที่ 1 บทนำ** | **ความเป็นมาและความสำคัญ** |

**1.1 ความเป็นมาและความสำคัญ**

วัตถุประสงค์หลักในการจัดตั้งกองทุนคุ้มครองเด็กเพื่อทำหน้าที่เป็นแหล่งทุนในการให้ ความช่วยเหลือเด็กและครอบครัวที่ประสบปัญหาความเดือดร้อน นอกจากนี้ ยังเป็นหน่วยสนับสนุน การดำเนินงานด้านเด็กให้แก่องค์กรภาคเอกชน หน่วยงานภาครัฐ ที่ขาดแหล่งทุนในการทำงานและ ทำหน้าที่เป็นแหล่งทุนเสริมสำหรับหน่วยงานภาครัฐ ในกรณีที่ไม่ได้รับการจัดสรรงบประมาณหรือได้รับ แต่ไม่เพียงพอเพื่อให้การดำเนินงานเกิดความคล่องตัว

จากเจตนารมณ์การจัดตั้งดังกล่าวกองทุนฯ จึงถือว่ากองทุนฯ เป็นกลไกสำคัญที่รัฐบาลจัดตั้งขึ้นเพื่อให้เด็กได้รับการช่วยเหลือและคุ้มครองสวัสดิภาพอย่างแท้จริง อีกทั้งยังเป็นเครื่องมือสำคัญของการสร้างความร่วมมือในการทำงานร่วมกันของทุกภาคส่วน ไม่ว่าจะเป็นองค์กรภาคเอกชน หน่วยงานภาครัฐ และท้องถิ่น ให้เกิดการบูรณาการในการทำงานเพื่อให้สามารถเข้าถึงกลุ่มเป้าหมายได้ครอบคลุมทั่วถึงมากยิ่งขึ้นอีกด้วย

ปัจจุบันหน่วยงานภาครัฐนำเทคโนโลยีสารสนเทศเข้ามาประยุกต์ใช้ในการพัฒนางาน ตามภารกิจ ส่งผลให้การทำงานของหน่วยงานภาครัฐมีประสิทธิภาพและตอบสนองต่อการให้บริการของกลุ่มเป้าหมายของแต่ละหน่วยงานได้ ดังนั้น หากกองทุนฯ ต้องการให้การดำเนินงานส่งประโยชน์ต่อกลุ่มเป้าหมายได้อย่างทั่วถึง ควรมีวางแนวทางในการพัฒนาระบบสารสนเทศ ให้มีความทันสมัย สะดวก รวดเร็ว เอื้อประโยชน์ต่อกลุ่มเป้าหมายในการเข้าถึงความช่วยเหลือตามเจตนารมณ์ พ.ร.บ.คุ้มครองเด็ก พ.ศ. 2546 ซึ่งนับว่าเป็นกลไกหนึ่งที่มีความสำคัญ สามารถผลักดันให้ภารกิจกองทุนคุ้มครองเด็กบรรลุเป้าหมายที่วางไว้ได้

|  |  |
| --- | --- |
| **บทที่ 2 การวิเคราะห์สภาพแวดล้อม**  **กองทุนคุ้มครองเด็ก** | **🟊 แนวทางการกำหนดยุทธศาสตร์**  **จากการวิเคราะห์ SWOT** |

**การวิเคราะห์สภาพแวดล้อมและปัจจัยที่เกี่ยวข้อง**

เพื่อเป็นการกำหนดยุทธศาสตร์กองทุนคุ้มครองเด็ก ด้านเทคโนโลยีสารสนเทศ จากสถานการณ์ปัจจุบัน จึงได้มีการจัดประชุมเพื่อวิเคราะห์สภาพแวดล้อม โดยใช้วิธี SWOT Analysis เพื่อหาจุดแข็ง จุดอ่อน โอกาส และอุปสรรค ซึ่งสามารถแสดงผลได้ ดังนี้

**จุดแข็ง (Strengths)**

1. มีกลไกในทุกระดับสามารถตอบสนองต่อผู้รับบริการ
2. มีงบประมาณที่ใช้ในการดำเนินงานกองทุนได้รับสนับสนุนจากรัฐบาลอย่างต่อเนื่อง เนื่องจากรัฐบาลเห็นความสำคัญของกองทุนฯ

**จุดอ่อน (Weaknesses)**

1. ขาดระบบสารสนเทศในการจัดเก็บและประมวลผลข้อมูล
2. การประชาสัมพันธ์กองทุนฯ ยังไม่ทั่วถึง
3. ไม่มีบุคลากรที่รับผิดชอบงานกองทุนคุ้มครองเด็กในระดับพื้นที่โดยตรง

**โอกาส (Opportunities)**

1. เทคโนโลยีมีความทันสมัย ครอบคลุม ทำให้กลุ่มเป้าหมายสามารถเข้าถึงกองทุนคุ้มครองเด็กได้ง่าย
2. การสนับสนุนงบประมาณของกองทุนคุ้มครองเด็กเป็นสิ่งที่ทำให้องค์กรที่ดำเนินการด้านเด็กสามารถนำไปใช้ในในการปรับปรุงกระบวนการทำงาน
3. สถานการณ์ความรุนแรงของปัญหาด้านเด็กมีความซับซ้อนและวิกฤตขึ้น ทำให้รัฐบาลเห็นความสำคัญ กองทุนคุ้มครองเด็กจึงได้รับงบประมาณสนับสนุนทุกปี

**อุปสรรค (Threats)**

1. สถานการณ์ปัญหาด้านเด็กในสังคมปัจจุบันมีความซับซ้อนมากขึ้น ส่งผลให้การทำงานของกองทุนคุ้มครองเด็ก จะต้องดำเนินการให้ครอบคลุมและสอดคล้องในทุกมิติของปัญหาด้านเด็กในปัจจุบันเป็นไปได้ยาก

|  |  |
| --- | --- |
| **บทที่ 3 แผนปฏิบัติการกองทุนคุ้มครองเด็ก**  **ด้านสารสนเทศ**  **(พ.ศ. 2558 – 2560)** | **🟊 การกำหนดกลยุทธ์**  **ด้านสารสนเทศ**  **🟊 ยุทธศาสตร์ กลยุทธ์**  **และแผนงาน/โครงการรองรับ**  **แผนยุทธศาสตร์ 3 ปี** |

ผลจากการวิเคราะห์ความต้องการทางยุทธศาสตร์และการวิเคราะห์สภาพแวดล้อมภายในและภายนอกของกองทุนคุ้มครองเด็ก สามารถกำหนดกรอบเนื้อหาแผนยุทธศาสตร์ของกองทุนฯ ได้ดังนี้

**การกำหนดกลยุทธ์ด้านสารสนเทศ**

|  |  |
| --- | --- |
| **แผนพัฒนาระบบฐานข้อมูลและสารสนเทศของกองทุนคุ้มครองเด็ก** | |
| **ขอบเขตเนื้อหา** | เป็นการออกแบบระบบฐานข้อมูลพัฒนาโปรแกรมการใช้งาน รวมถึงการอบรมบุคลากร และขยายผลการใช้งานที่เอื้อประโยชน์ต่อการทำงานกับภาคีเครือข่าย |
| **กลยุทธ์** | 1. การออกแบบระบบฐานข้อมูล 2. พัฒนาศักยภาพการใช้งานและการขยายผล |
| **ตัวบ่งชี้ความสำเร็จ** | 1. มีระบบฐานข้อมูล 2. มีคู่มือการปฏิบัติงานระบบ |

**ยุทธศาสตร์ กลยุทธ์ และแผนงาน/โครงการรองรับ แผนยุทธศาสตร์ 3 ปี**

**(พ.ศ. 2558 – 2560) ของกองทุนคุ้มครองเด็ก**

|  |  |  |  |  |  |  |  |
| --- | --- | --- | --- | --- | --- | --- | --- |
| **ประเด็น** | **กลยุทธ์** | **แผนงาน/โครงการ** | **ตัวชี้วัด** | **เป้าหมาย** | | | **หน่วยงานรับผิดชอบ** |
| **2558** | **2559** | **2560** |
| พัฒนาระบบฐานข้อมูลและสารสนเทศกองทุนฯ | 1.1 การออกแบบระบบฐานข้อมูล | 1.1.1 โครงการพัฒนาและจัดทำฐานข้อมูล | 1.1.1.1 จัดทำระบบฐานข้อมูล | 1 ระบบ  กรณีรายบุคคล | 1 ระบบ  กรณีรายโครงการ |  | ศทส. |
| 1.1.1.2 คู่มือปฏิบัติงานระบบ | 1 ชุด | 1 ชุด |  |
| 1.2 พัฒนาศักยภาพการใช้งานและการขยายผล | 1.2.1 โครงการฝึกอบรมและพัฒนาศักยภาพบุคลากร ทั้งส่วนกลางและส่วนภูมิภาค | 1.2.1.1 โครงการพัฒนาศักยภาพการใช้งานและการระบบฐานข้อมูล | 1 เวที  กรณีรายบุคคล | 1 เวทีกรณีรายโครงการ |  | กองบริหารกองทุน |

|  |  |
| --- | --- |
| **บทที่ 4 การนำแผนไปสู่การปฏิบัติและการติดตามประเมินผล** | **🟊 การนำแผนยุทธศาสตร์สู่การปฏิบัติ**  **🟊 การติดตามประเมินผล** |

* **การนำแผนยุทธศาสตร์สู่การปฏิบัติ**

การจะนำแผนไปสู่การปฏิบัติให้มีประสิทธิภาพได้นั้น จำเป็นอย่างยิ่งที่จะต้องมีการสื่อสารให้ทุกภาคส่วนได้รับทราบและเข้าใจถึงสาระสำคัญของแผน ทิศทางการดำเนินงานของกองทุน รวมทั้งแนวปฏิบัติ เพื่อให้ได้มาซึ่งการดำเนินงานที่มีประสิทธิภาพและเป็นทิศทางเดียวกันกับกองทุน ซึ่งหากทุกภาคส่วนได้มีความเข้าใจที่ตรงกัน จะทำให้การปฏิบัติงานตามแผนฯ เป็นไปด้วยความราบรื่น มีประสิทธิภาพ และบรรลุเป้าหมายได้ตรงตามที่คาดหวังไว้

* **การติดตามประเมินผล**

การติดตามประเมินผลแผนกลยุทธ์ภายใต้ยุทธศาสตร์ของกองทุน นั้น จะต้องดำเนินการเป็นระยะอย่างต่อเนื่อง เพื่อให้ผู้บริหารและผู้ปฏิบัติได้รับทราบถึงระดับความสำเร็จของการนำแผนกลยุทธ์ไปสู่การปฏิบัติ ความก้าวหน้า ปัญหาและอุปสรรคที่เกิดขึ้น นับตั้งแต่เริ่มต้นจึงถึงสิ้นสุดระยะเวลาตามแผน ผู้บริหารสามารถนำผลการประเมินดังกล่าวไปใช้ในการพิจารณาเพื่อตัดสินใจปรับปรุงเปลี่ยนแปลงการดำเนินงาน เพื่อให้เกิดความเหมาะสมและทันต่อสถานการณ์มากยิ่งขึ้น อันจะนำไปสู่การตอบสนองต่อการบรรลุประสิทธิภาพมากยิ่งขึ้นต่อไป

aaaaaaaaaaa